চতুর্ঘাত অপেক্ষক
চতুর্ঘাত ফাংশন বলতে গণিতে নিম্নোক্ত ধরনের ফাংশনকে বোঝানো হয়: f ( x ) = a x 4 + b x 3 + c x 2 + d x + e , {\displaystyle f(x)=ax^{4}+bx^{3}+cx^{2}+dx+e,} যেখানে a শূন্য নয় এবং ডানপক্ষের চারঘাতী বহুপদীকে বলা হয় চতুর্ঘাতী বহুপদী। চতুর্ঘাত ফাংশনের মান শূন্য হলে তখন উক্ত সমীকরণকে চতুর্ঘাতী সমীকরণ বলা হয়ে থাকে। a x 4 + b x 3 + c x 2 + d x + e = 0 , {\displaystyle ax^{4}+bx^{3}+cx^{2}+dx+e=0,} যেখানে a ≠ 0. একটি চতুর্ঘাত ফাংশনের অন্তরক হচ্ছে একটি ঘন ফাংশন। যেহেতু চতুর্ঘাত ফাংশনে সর্বোচ্চ ঘাত একটি জোড় সংখ্যা, তাই এর চলকের মান ধনাত্মক বা ঋণাত্মক যে দিকেই অসীম পর্যন্ত বাড়ানো হোক না কেন এই ফাংশনের একই চিহ্নযুক্ত অসীম সীমা পাওয়া যাবে।